אני אוהבת לבוא לפה, לקבל קצת חיבה מהטבע. השמש מחממת אותי, לא חזק מידי. העיניים שלי נרגעות מהכחול של השמיים שמתחבר עם הכחול של הים. אני עוצמת את העיניים, מרגישה את הדשא שאני יושבת עליו. כל החי מסביבי מחייה את הנפש שלי, נותן ליצירתיות שלי לצאת. אני מדמיינת שאני במקום רך... על ענן. מרחפת מעל פני כדור הארץ, רואה את הנופים מלמעלה. בלי כל הזבל שאנשים יצרו. נרדמתי מבלי לשים לב. כל כך נוח לי פה. הטבע אוהב אותי ואני מחזירה לו אהבה. התעוררתי מזה שמישהו דרך עלי. ראיתי זוג אהבהבים שהלך לו בנוח. ולי כאבה הרגל.